stanford-oval/wikipedia huggingface dataset:
จณิสตา ลิ่วเฉลิมวงศ์

| จณิสตา จรูญสมิทธิ์ป> ช., ป.ม. |
| --- | --- |


สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 6 มกราคม พ.ศ. 2544 – 5 มกราคม พ.ศ. 2548
สมาชิกสภาผู้แทนราษฎรกรุงเทพมหานคร
ดำรงตำแหน่ง 6 กุมภาพันธ์ พ.ศ. 2548 – 24 กุมภาพันธ์ พ.ศ. 2549
 
ข้อมูลส่วนบุคคล
เกิด: จณิสตา ลิ่วเฉลิมวงศ์ 6 ตุลาคม พ.ศ. 2515 (52 ปี) กรุงเทพมหานคร ประเทศไทย
พรรคการเมือง: ชาติไทย (2543–2551)
คู่สมรส: บุตรรัตย์ จรูญสมิทธิ์

จณิสตา จรูญสมิทธิ์ (เกิด 6 ตุลาคม พ.ศ. 2515) ชื่อเล่น แบม หรือที่นิยมเรียกกันติดปากว่า น้องแบม อดีตสมาชิกสภาผู้แทนราษฎรแบบบัญชีรายชื่อ อดีตโฆษกพรรค อดีตรองเลขาธิการและอดีตกรรมการบริหารพรรคชาติไทย อดีตสมาชิกสภาผู้แทนราษฎรกรุงเทพมหานคร อดีตรองโฆษกรัฐบาล พิธีกรรายการโทรทัศน์ที่เคยรับงานพิธีกรรายการตีสิบ โดยภายหลังจึงลาออกมาทำงานการเมือง
ประวัติ

จณิสตา จรูญสมิทธิ์ (สกุลเดิม ลิ่วเฉลิมวงศ์) เกิดเมื่อวันที่ 6 ตุลาคม พ.ศ. 2515 มีชื่อเล่นว่า แบม เป็นบุตรของนายอาคม ลิ่วเฉลิมวงศ์ กับหม่อมราชวงศ์สิริญาดา วรวรรณ เป็นหลานตาของพันตำรวจโท หม่อมเจ้าหัชชากร วรวรรณ พระโอรสใน พระเจ้าบรมวงศ์เธอ กรมพระนราธิปประพันธ์พงศ์ มีน้องสาวร่วมบิดามารดา 2 คนคือ ชญาดา ลิ่วเฉลิมวงศ์ หรือโบ กับ สุนุชดา ลิ่วเฉลิมวงศ์และมีน้องต่างบิดาอีกสองคนคือ ชวิทย์ และฐนุชดี เสรีวัฒโนภาส
วันที่ 16 มิถุนายน พ.ศ. 2552 จณิสตา ลิ่วเฉลิมวงศ์ และบุตรรัตย์ จรูญสมิทธิ์ หรือ โบ้ท กรรมการผู้จัดการ บริษัท ซิลค์สแปน จำกัด  เข้ารับพระราชทานน้ำสังข์ โดยได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระตำหนักวังไกลกังวล จังหวัดประจวบคีรีขันธ์ ในหลวงพระราชทานถุงทองเป็นของขวัญแก่คู่บ่าวสาว ในการนี้สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงอวยพรแก่คู่บ่าวสาวว่าให้รักกันนาน ๆ ครองรักด้วยความเข้าใจและใช้ความอดทน  ทั้งคู่มีบุตรดังนี้
1. ลูกสาวชื่อ วณิสตา จรูญสมิทธิ์ หรือน้องเวนิส เกิดเมื่อวันที่ 15 เมษายน พ.ศ. 2553 ที่โรงพยาบาลสมิติเวช
2. ลูกชายชื่อ นราธิปพงศ์ จรูญสมิทธิ์ หรือน้องวินซ์ เกิดเมื่อวันที่ 24 กรกฎาคม พ.ศ. 2555 ที่โรงพยาบาลบำรุงราษฎร์
ประวัติ > ประวัติการศึกษา

จณิสตา จบการศึกษาชั้นประถมศึกษาจาก โรงเรียนเซนต์โยเซฟคอนเวนต์  จบชั้นมัธยมศึกษาจาก โรงเรียนสาธิตมหาวิทยาลัยศรีนครินทรวิโรฒ ปทุมวัน จบการศึกษาระดับปริญญาตรีรัฐศาสตร์ สาขาความสัมพันธ์ระหว่างประเทศ จุฬาลงกรณ์มหาวิทยาลัย และปริญญาโท สาขาการพัฒนาภูมิภาคและเมือง จาก London School of Economics & Political Science (LSE) มหาวิทยาลัยลอนดอน ประเทศอังกฤษ[ต้องการอ้างอิง]
ประวัติ > ประวัติการทำงาน

จณิสตา เคยทำงานในตำแหน่ง เจ้าหน้าที่วิเคราะห์นโยบายและแผน ระดับ 5 สังกัด ศูนย์วิเคราะห์ และประสานแผนปฏิบัติการ ของ สำนักงานคณะกรรมการพัฒนาการเศรษฐกิจและสังคมแห่งชาติ ขณะเดียวกันเริ่มมีชื่อเสียงเป็นที่รู้จัก จากการเป็นนางแบบถ่ายโฆษณา ก่อนจะรับเป็นพิธีกร รายการ ตีสิบ ทางช่อง 3 คู่กับ นายวิทวัส สุนทรวิเนตร ซึ่งทำให้จณิสตา มีชื่อเสียงเป็นที่รู้จักโดยทั่วไปอย่างกว้างขวาง
งานการเมือง

ในการเลือกตั้งปี พ.ศ. 2544 ได้เข้าร่วมงานการเมืองกับพรรคชาติไทย โดยลงสมัครรับเลือกตั้งเป็น ส.ส.ระบบบัญชีรายชื่อ คนที่ 6 ของพรรค และได้รับเลือกตั้งเข้ามาเป็นคนสุดท้าย นอกจากดำรงตำแหน่ง ส.ส.บัญชีรายชื่อ น.ส.จณิสตา ยังดำรงตำแหน่ง โฆษกพรรคชาติไทย อีกตำแหน่งหนึ่งด้วย
ในการเลือกตั้งทั่วไปปี พ.ศ. 2548 น.ส.จณิสตา ได้เปลี่ยนมาลงสมัคร ส.ส.เขต ในพื้นที่เขตดอนเมือง แทนที่ นายการุณ โหสกุล ซึ่งเป็นสมาชิกสภากรุงเทพมหานคร (สก.) ของพรรคชาติไทย ที่ย้ายไปสังกัดพรรคไทยรักไทยอย่างกะทันหัน และลงเลือกตั้งในเขตดอนเมือง แข่งกับพรรคชาติไทย ซึ่งผลการเลือกตั้งในครั้งนั้น น.ส.จณิสตา ได้รับการเลือกตั้งเป็น ส.ส.เขตดอนเมือง และเป็น ส.ส.เพียงคนเดียวของพรรคชาติไทยที่ชนะการเลือกตั้งในกรุงเทพมหานคร ต่อมาในกลางปี พ.ศ. 2550 มีข่าวลือว่า นายบรรหาร ศิลปอาชา หัวหน้าพรรคชาติไทยไม่พอใจในพฤติกรรมของ น.ส.จณิสตา ถึงขนาดจะตัดสิทธิ ไม่ให้ลงเลือกตั้งในคราวหน้า พร้อมกับมีข่าวว่า น.ส.จณิสตา จะย้ายไปสังกัดพรรคประชาธิปัตย์ แต่ต่อมาทั้ง นายบรรหาร น.ส.จณิสตา และทางพรรคประชาธิปัตย์ ได้แถลงว่าทั้งหมดเป็นเพียงข่าวปล่อยที่ไม่เป็นความจริง
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 ได้ลงสมัคร ส.ส.กรุงเทพมหานคร เขต 5 (บางเขน สายไหม ดอนเมือง) สังกัดพรรคพรรคชาติไทยอีกครั้ง แต่ไม่ได้รับเลือก จากนั้นในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย
สรุปประวัติการดำรงตำแหน่ง

พ.ศ. 2540-2543 เจ้าหน้าที่วิเคราะห์นโยบายและแผน ระดับ 5 สำนักงานคณะกรรมการพัฒนาการเศรษฐกิจและสังคมแห่งชาติ
พ.ศ. 2544
กรรมการผู้ทรงคุณวุฒิ คณะกรรมการประสานงานเยาวชนแห่งชาติ
เลขานุการคณะกรรมาธิการคุ้มครองผู้บริโภค สภาผู้แทนราษฎร
กรรมาธิการการแรงงาน
ที่ปรึกษารัฐมนตรีว่าการกระทรวงแรงงานและสวัสดิการสังคม (นายเดช บุญ-หลง)
สมาชิกสภาผู้แทนราษฎร ระบบบัญชีรายชื่อพรรคชาติไทย
พ.ศ. 2545
ที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์
โฆษกประจำกระทรวงการพัฒนาสังคมและความมั่นคงของมนุษย์
พ.ศ. 2546 โฆษกประจำกระทรวงวัฒนธรรม
พ.ศ. 2548 สมาชิกสภาผู้แทนราษฎรกรุงเทพมหานคร เขต 14 (ดอนเมือง) พรรคชาติไทย
พ.ศ. 2548 รองเลขาธิการพรรค และโฆษกพรรคชาติไทย
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

แบม,จณิสตา ลิ่วเฉลิมวงศ์ เก็บถาวร 2009-04-17 ที่ เวย์แบ็กแมชชีน
| ด ค กพรรคชาติไทย |
| --- | --- | --- |
| หัวหน้าพรรค |  ประมาณ อดิเรกสาร(1)  ชาติชาย ชุณหะวัณ  สมบุญ ระหงษ์  ประมาณ อดิเรกสาร(2)  บรรหาร ศิลปอาชา  |  |
| เลขาธิการพรรค |  ชาติชาย ชุณหะวัณ  บรรหาร ศิลปอาชา  เสนาะ เทียนทอง  ปองพล อดิเรกสาร  สนธยา คุณปลื้ม  ประภัตร โพธสุธน  |  |
| โฆษกพรรค |  ทศพร เสรีรักษ์  ชัชวาลย์ ชมภูแดง  จณิสตา ลิ่วเฉลิมวงศ์  |  |
| นายกรัฐมนตรีจากพรรค |  ชาติชาย ชุณหะวัณ  บรรหาร ศิลปอาชา  |  |
| ดูเพิ่ม |  บ้านเลขที่ 109  พรรคชาติไทยพัฒนา  |  |
มายา ลอว์เรนซ์

มายา ลอว์เรนซ์ (อังกฤษ: Maya Lawrence; 17 กรกฎาคม ค.ศ. 1980 – ) เป็นนักกีฬาฟันดาบสากลชาวอเมริกันผู้ซึ่งเป็นส่วนหนึ่งของทีมชาติสหรัฐอเมริกาในโอลิมปิกฤดูร้อน 2012 ที่กรุงลอนดอน โดยเธอได้เข้าแข่งขันในรายการเอเป้ในประเภทบุคคลและทีมของการแข่งขันฟันดาบ เธอได้รับรางวัลเหรียญทองแดงในเอเป้ทีมหญิง ร่วมกับ คอร์ทนีย์ เฮอร์ลีย์, เคลลี เฮอร์ลีย์ และซูซี สกันแลน
ลอว์เรนซ์เติบโตขึ้นในทีเนก รัฐนิวเจอร์ซีย์ และเข้าศึกษาในโรงเรียนมัธยมทีเนก ที่ซึ่งเธอได้เริ่มฟันดาบเมื่อเป็นนักเรียนชั้นปีที่สอง พ่อแม่ของเธอคือ แพท ลอว์เรนซ์ ซึ่งเป็นโค้ชฟันดาบของโรงเรียนมัธยมทีเนก และเรจินัลด์ ลอว์เรนซ์ ผู้ซึ่งเป็นเจ้าหน้าที่กีฬาในรัฐนิวเจอร์ซีย์ ใน ค.ศ. 2002 ลอว์เรนซ์สำเร็จการศึกษาด้วยเกียรตินิยมจากมหาวิทยาลัยพรินซ์ตันในสองวิชาเอก ซึ่งได้แก่ รัฐศาสตร์ และแอฟริกันอเมริกันศึกษา ในฐานะสมาชิกคนหนึ่งของทีมฟันดาบพรินซ์ตัน เธอได้รับเลือกตำแหน่งออลอเมริกันและได้รับเกียรติไอวีลีกตลอดช่วงระยะเวลาสี่ปีในการมีส่วนร่วมของเธอ เธอยังได้รับปริญญาโทในการศึกษาภาษาอังกฤษในฐานะภาษาที่สองใน ค.ศ. 2007 จากวิทยาลัยครู มหาวิทยาลัยโคลัมเบีย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มายา ลอว์เรนซ์
มาตรการบังคับทางอาญา

มาตรการบังคับทางอาญา (อังกฤษ: criminal sanction) เป็นมาตรการต่าง ๆ ที่จะนำมาใช้แก่ผู้กระทำความผิดอาญา ประกอบด้วย
โทษทางอาญา (อังกฤษ: criminal punishment)
วิธีการเพื่อความปลอดภัย (อังกฤษ: measure for safety) และ
มาตรการบังคับทางอาญาอื่น ๆ
ประวัติ

มาตรการบังคับทางอาญาเป็นวิธีการหนึ่งที่สังคมใช้ตอบโต้ผู้ล่วงละเมิดกฎระเบียบของสังคม และเป็นสิ่งจำเป็นมาแต่โบร่ำโบราณนับจากการกำเนิดสังคมทีเดียว ที่มีการเรียนรู้กฎเกณฑ์เกี่ยวกับการปฏิบัติต่อกันในสังคมผ่านการตกรางวัลและการลงโทษ
เดิมมาตรการบังคับทางอาญาในสังคมคงกระทำในระดับครอบครัว หมู่บ้าน ชุมชน เป็นแรกเริ่มตามลำดับ เช่น ผู้ใหญ่ว่ากล่าวตักเตือนหรือลงโทษผู้น้อย เพื่อนบ้านรวมตัวกันอัปเปหิ เป็นต้น กระทั่งสังคมขยายตัวและมีความซับซ้อนขึ้น การใช้มาตรการบังคับทางอาญาจึงไม่อาจกระทำได้ด้วยปัจเจกบุคคลเพื่อการแก้แค้นเช่นสมัยเดิม และเพื่อความเป็นทำแก่ผู้ถูกกล่าวหา เกิดเป็นระบบที่ผู้ปกครองหรือรัฐจะยื่นมือเข้ามาดำเนินการนี้โดยเหมาะสมกับความผิดที่เกิดขึ้น
มาตรการบังคับทางอาญาจึงได้ชื่อว่าเป็นกฎเกณฑ์อย่างหนึ่งของสังคมที่มีมาแต่โบราณจวบจนปัจจุบัน
วัตถุประสงค์

มาตรการบังคับทางอาญา มีขึ้นเพื่อวัตถุประสงค์ใหญ่สองประการ คือเพื่อ
1. การป้องกันโดยทั่วไป (อังกฤษ: general prevention) คือ การใช้มาตรการเพื่อข่มขู่มิให้เกิดมีการกระทำความผิดในทำนองเดียวกับที่เคยเกิดขึ้นมาแล้ว ตลอดจนเพื่อเป็นแบบอย่างในการบังคับจิตใจของส่วนรวมมิให้คิดจะกระทำความผิดอย่างนั้นอีก
2. การป้องกันเป็นพิเศษ (อังกฤษ: special prevention) คือ การใช้มาตรการเพื่อข่มขู่มิให้ผู้กระทำความผิดรายเดิมกระทำเช่นนั้นซ้ำอีก เพื่อความปลอดภัยของผู้อื่นโดยเฉพาะ
โทษทางอาญา

โทษทางอาญา เป็นมาตรการที่กฎหมายกำหนดไว้สำหรับลงโทษแก่ผู้กระทำความผิดอาญา ตามประมวลกฎหมายอาญาไทย ได้แก่ การประหารชีวิต การจำคุก การกักขัง การปรับ และการริบทรัพย์สิน
มาตรการบังคับทางอาญาอื่น ๆ

มาตรการบังคับทางอาญาอื่น ๆ เป็นมาตรการที่กำหนดไว้ในกฎหมายเป็นการเฉพาะเรื่อง เช่น การยึดและทำลายวัตถุหรือส่วนของวัตถุที่มีข้อความหมิ่นประมาท การให้โฆษณาคำพิพากษาในหนังสือพิมพ์โดยให้จำเลยเป็นผู้ชำระค่าโฆษณา เป็นต้น
อนึ่ง ในประเทศไทยเมื่อ พ.ศ. 2500 ศาสตราจารย์ประเทือง กีรบุตร อธิบดีกรมอัยการ ได้จัดตั้งโครงการ "การคุมประพฤติชั้นพนักงานอัยการ" ขึ้น โดยเสนอว่า แม้พนักงานอัยการจะมีอำนาจใช้ดุลพินิจสั่งไม่ฟ้องผู้ต้องหาได้เลยแม้ผู้ต้องหาได้กระทำความผิดและคดีมีพยานหลักฐานเพียงพอจะฟ้องได้ แต่ก็มีหลายกรณีที่ควรมีมาตรการเสริมก่อนการสั่งไม่ฟ้องเช่นว่านั้นด้วย เช่น ในกรณีที่พนักงานอัยการจะใช้ดุลพินิจสั่งไม่ฟ้องผู้ต้องหานั้น ควรชะลอการสั่งไม่ฟ้องไปก่อน และจัดให้มีการคุมประพฤติผู้ต้องหา หากว่าการคุมประพฤติได้ผลดีจึงค่อยสั่งไม่ฟ้อง เป็นต้น ทำให้โครงการนี้ได้รับการขนานนามว่า "โครงการชะลอการฟ้อง" อย่างไรก็ดี โครงการคุมประพฤติชั้นพนักงานอัยการไม่เกิดผลในทางปฏิบัติ เพราะได้รับการคัดค้านและต่อต้านอย่างหนักจากฝ่ายตุลาการ
มารวิทยา

ภาพ "ผีอำ" ซึ่งนิโคลัย อาบิลด์การ์ด เขียนเมื่อปี 1800
มารวิทยา หรือ ปิศาจวิทยา (อังกฤษ: demonology) คือ การศึกษาเกี่ยวกับปิศาจหรือความเชื่อเกี่ยวกับปิศาจ เป็นสาขาหนึ่งของศาสนศาสตร์ที่ศึกษาเกี่ยวกับสิ่งมีชีวิตเหนือธรรมชาติที่ไม่ใช่เทวดา มีเนื้อหาว่าด้วยสิ่งมีชีวิตฝ่ายดีที่ไม่เป็นที่เคารพบูชาหรือแม้เป็นที่เคารพบูชาแต่ก็มีสถานะด้อยกว่าเทวดา กับทั้งสิ่งมีชีวิตฝ่ายร้ายทุกประเภท ทั้งนี้ ในศาสนศาสตร์ตะวันตกหลังสมัยโฮเมอร์เป็นต้นมานั้น คำว่า "ปิศาจ" หมายถึงแต่ สิ่งมีชีวิตฝ่ายดี แต่ในปัจจุบันมักหมายถึง สิ่งมีชีวิตฝ่ายร้าย
ปิศาจนั้น ถ้านับว่าเป็นภูตแล้ว อาจจัดเข้าจำพวกหนึ่งจำพวกใดในสองจำพวกตามที่ลัทธิวิญญาณนิยมดั้งเดิมยึดถือกันก็ได้ กล่าวคือ จะจัดปิศาจเป็นมนุษย์จำพวกหนึ่ง หรือเป็นอมนุษย์ วิญญาณที่แยกจากกายได้ หรือภูตไร้ร่างแต่ไม่สิงสู่ร่างใด ๆ จำพวกหนึ่งก็ได้ โดยปีศาจวิทยาถือเป็นการค้นคว้าอย่างลับๆโดยไม่เป็นที่กล่าวถึงกันในศาสตร์ทั่วๆไป
มานูเอล บีร์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  มานูเอล ทอม เบียร์
วันเกิด:  17 กันยายน พ.ศ. 2536 (31 ปี)
สถานที่เกิด:  แฮร์เรินบูร์ก,    เยอรมัน​
ส่วนสูง:  1.85 m (6 ft 1 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  แบงค็อก ยูไนเต็ด
หมายเลข:  4
สโมสรเยาวชน
2551–2555:  ชตุทท์การ์ท
สโมสรอาชีพ*
| ปี |  ทีม |  ลงเล่น |  (ประตู) |
| 2555–2558 |  เนือร์นแบร์ค 2 |  58 |  (1) |
| 2557–2558 |  เนือร์นแบร์ค |  8 |  (0) |
| 2558–2559 |  ชตุทการ์เทอร์ คิคเคิร์ส |  23 |  (0) |
| 2559– |  แบงค็อก ยูไนเต็ด |  129 |  (6) |
ทีมชาติ‡
| 2560– |  ไทย |  20 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น ‡ ข้อมูลการลงเล่นและประตูให้แก่ทีมชาติล่าสุด ณ วันที่ 29 มีนาคม 2566
มานูเอล ทอม บีร์ (อังกฤษ: Manuel Tom Bihr , เกิด 17 กันยายน 2536) เป็นนักฟุตบอลลูกครึ่งไทย-เยอรมนี จากสโมสร แบงค็อก ยูไนเต็ด ในตำแหน่งกองหลัง
มานูเอล เข้าสู่อคาเดมี่ของ วีเอฟบี สตุ๊ทการ์ทในวัย 15 ปี ก่อนย้ายไปอยู่กับ เอฟซี เนิร์นแบร์ก ในฤดูกาล 2012/13 โดยลงสนามให้ทีมเยาวชนในลีกระดับดิวิชั่น 4
ฤดูกาล 2014/15 มานูเอล มีโอกาสประเดิมสนามให้ทีมชุดใหญ่ของ เอฟซี เนิร์นแบร์ก และได้ลงเล่นไป 8 นัดมีส่วนพาทีมจบอันดับ 9 ของตารางลีกา 2 เยอรมัน ก่อนออกไปเผชิญความท้าทายใหม่กับ สตุทการ์ท คิกเกอร์ส ทีมในลีกา 3 เยอรมัน ในฤดูกาล 2015/16  ลงสนามให้ทีมรวมทุกรายการ 26 นัด
มานูเอล อยู่กับ สตุ๊ตการ์ท คิกเกอร์ ได้เพียงแค่ฤดูกาลเดียว หลังจากหมดสัญญา เขาย้ายมาค้าแข้งที่ประเทศไทยกับ แบงค็อก ยูไนเต็ด ในช่วงเลกสองของฤดูกาล 2016
เกียรติประวัติ

ฟุตบอลชิงแชมป์แห่งชาติอาเซียน (1): 2563
แหล่งข้อมูลอื่น

มานูเอล บีร์ เว็บไซต์ fussballdaten.de (เยอรมัน)
| ด ค กผู้เล่นชุดปัจจุบันของสโมสรฟุตบอลทรูแบงค็อก ยูไนเต็ด  |
| --- | --- |
 1 ปฏิวัติ  2 พีระพัฒน์  3 อีเวร์ตง  4  มานูเอล  5 พุทธินันท์  6 นิติพงษ์  7 อานนท์  8 วิศรุต  10 ญระดิ  11 รุ่งรัฐ  16 อัล-กัสซานี  18 ฐิติพันธ์  19 ชญาวัต  20 กัณตภณ  24 วันชัย  26 สุพรรณ  27 วีระเทพ  28 ทศวรรษ  30 ซิฟโควิช  34 วรุฒ  39 ปกเกล้า  51 กฤษฎา  77 อาดิช  93 มาห์มูด   96 บุญทวี    หัวหน้าผู้ฝึกสอน: ธชตวัน
มาตราริกเตอร์

มาตราริกเตอร์ (อังกฤษ: Richter magnitude scale) หรือที่รู้จักกันว่า มาตราท้องถิ่น (อังกฤษ: local magnitude scale; ML) เป็นการกำหนดตัวเลขเพื่อบอกปริมาณของพลังงานแผ่นดินไหวที่ปลดปล่อยออกมาจากแผ่นดินไหวครั้งหนึ่ง มันเป็นมาตราส่วนเชิงลอการิทึมฐานสิบ ซึ่งสามารถคำนวณได้จากลอการิทึมของแอมพลิจูดการสั่นของการกระจัดที่มีค่ามากที่สุดจากศูนย์บนเครื่องตรวจวัดแผ่นดินไหวบางประเภท (Wood–Anderson torsion) ยกตัวอย่างเช่น แผ่นดินไหวที่สามารถวัดค่าได้ 5.0 ตามมาตราริกเตอร์จะมีแอพลิจูดการสั่นมากเป็น 10 เท่าของแผ่นดินไหวที่วัดค่าได้ 4.0 ตามมาตราริกเตอร์ ขีดจำกัดบนที่มีประสิทธิภาพของการวัดตามมาตราริกเตอร์นี้ควรต่ำกว่า 9 และต่ำกว่า 10 สำหรับมาตราโมเมนต์แมกนิจูด เมื่อตรวจวัดแผ่นดินไหวขนาดใหญ่
ปัจจุบันมาตราริกเตอร์ถูกแทนที่ด้วยมาตราขนาดโมเมนต์ ซึ่งเป็นมาตรฐานที่จะให้ค่าที่โดยทั่วไปแล้วจะมีค่าใกล้เคียงกันสำหรับแผ่นดินไหวขนาดกลาง (3 - 7 แมกนิจูด) แต่ที่ไม่เหมือนกับมาตราริกเตอร์คือ มาตราโมเมนต์แมกนิจูดจะรายงานสมบัติพื้นฐานของแผ่นดินไหวจากข้อมูลเครื่องตรวจวัด แทนที่จะเป็นการรายงานข้อมูลเครื่องตรวจวัด ซึ่งไม่สามารถเปรียบเทียบกันได้ในแผ่นดินไหวทุกครั้ง และค่าที่ได้จะไม่สมบูรณ์ในแผ่นดินไหวความรุนแรงสูง เนื่องจากมาตราโมเมนต์แมกนิจูดมักจะให้ค่าที่ใกล้เคียงกันกับมาตราริกเตอร์ แมกนิจูดของแผ่นดินไหวที่ได้รับรายงานในสื่อมวลชนจึงมักจะรายงานโดยไม่ระบุว่าเป็นการวัดความรุนแรงตามมาตราใด
พลังงานที่ปลดปล่อยออกมาของแผ่นดินไหว ซึ่งสัมพันธ์อย่างใกล้ชิดกับพลังทำลายล้างของมัน สามารถวัดได้จาก 3/2 เท่าของแอมพลิจูดการสั่น ดังนั้น แผ่นดินไหวที่มีความรุนแรงแตกต่างกัน 1 แมกนิจูดจึงมีค่าเท่ากับพหุคูณของ 31.6 (= (101.0)(3 / 2)) ในพลังงานที่ปลดปล่อยออกมา และที่แตกต่างกัน 2 แมกนิจูด จะมีค่าเท่ากับพหุคณของ 1000 (= (102.0)(3 / 2)) ในพลังงานที่ปลดปล่อยออกมา (ความจริงแล้ว แมกนิจูด ใช้วัดปริมาณพลังงานของแผ่นดินไหวที่แท้จริง แต่คนไทยเรียกผิดเป็นริกเตอร์[ต้องการอ้างอิง])
ประวัติ

มาตราริกเตอร์ได้รับการเสนอขึ้นเมื่อ ค.ศ. 1935 โดยนักวิทยาแผ่นดินไหวสองคน คือ เบโน กูเทนเบิร์ก (Beno Gutenbreg) และ ชาลส์ ฟรานซิส ริกเตอร์ (Charles Francis Richter)
เดิมนั้นมีการกำหนดมาตรานี้เพื่อใช้วัดขนาดของแผ่นดินไหวในท้องถิ่นทางใต้ของแคลิฟอร์เนียในสหรัฐอเมริกา ที่บันทึกได้ด้วยอุปกรณ์ที่เรียกว่า เครื่องวัดความไหวสะเทือน (seismograph) แผ่นดินไหวที่มีขนาดน้อยที่สุดในเวลานั้นถือเป็นค่าใกล้เคียงศูนย์ มาตราดังกล่าวแบ่งเป็นระดับ โดยทุก ๆ 1 ริกเตอร์ที่เพิ่มขึ้น แสดงว่าแผ่นดินไหวแรงขึ้น 10 เท่า
มาตราริกเตอร์ไม่มีขีดจำกัดว่ามีค่าสูงสุดเท่าใด แต่โดยทั่วไปกำหนดไว้ในช่วง 0 - 9
ภายหลังเมื่อเครื่องวัดความไหวสะเทือนมีความละเอียดมากขึ้น สามารถวัดขนาดของแผ่นดินไหวได้ละเอียด ทั้งในระดับที่ต่ำกว่า 0 (สำหรับค่าที่ได้น้อยกว่า 0 ถือเป็นค่าติดลบ) และที่สูงกว่า 9
ริกเตอร์แมกนิจูต

ริกเตอร์แมกนิจูดของแผ่นดินไหวสามารถหาค่าได้จากลอการิทึมของแอมพลิจูดของคลื่นที่สามารถตรวจวัดได้โดยเครื่องวัดแผ่นดินไหว (ต่อมามีการแก้ไขรูปแบบการคำนวณ เพื่อชดเชยระยะห่างระหว่างเครื่องวัดแผ่นดินไหวจำนวนมากและศูนย์กลางแผ่นดินไหว) สูตรดั้งเดิมเป็นดังนี้
โดยที่ A เป็นการเบี่ยงเบนที่มีค่ามากที่สุดของเครื่องวัดแผ่นดินไหววูด-แอนเดอร์สัน ในเชิงประจักษ์แล้ว การทำงานของ A0 ขึ้นอยู่กับระยะทางจากจุดเหนือศูนย์เกิดแผ่นดินไหวของสถานี (δ) ในทางปฏิบัติแล้ว การอ่านค่าจากสถานีสังเกตการณ์ทั้งหมดจะถูกนำมาเฉลี่ยหลังจากมีการปรับแก้โดยเฉพาะของแต่ละสถานีเพื่อให้ได้มาซึ่งค่ามาตราริกเตอร์
เนื่องจากพื้นฐานลอการิทึมของมาตราริกเตอร์ การเพิ่มขึ้นของตัวเลข 1 หน่วยหมายความว่า แอมพลิจูดที่สามารถวัดได้มีค่าเพิ่มขึ้นจากเดิม 10 เท่า ในแง่ของพลังงาน การที่แมกนิจูดเพิ่มขึ้น 1 หน่วย หมายความว่า มีพลังงานปลดปล่อยออกมามาขึ้น 31.6 เท่า และการเพิ่มขึ้น 0.2 แมกนิจูด หมายความว่าพลังงานจะปลดปล่อยออกมามากกว่าเดิมถึง 2 เท่า
| ตัวเลขริกเตอร์ | จัดอยู่ในระดับ | ผลกระทบ | อัตราการเกิดทั่วโลก |
| --- | --- | --- | --- |
| 1.9 ลงไป | ไม่รู้สึก | ไม่มี ไม่สามารถรู้สึกได้ | 8,000 ครั้ง/วัน |
| 2.0-2.9 | เบามาก | คนทั่วไปมักไม่รู้สึก แต่ก็สามารถรู้สึกได้บ้าง และตรวจจับได้ง่าย | 1,000 ครั้ง/วัน |
| 3.0-3.9 | เบามาก | คนส่วนใหญ่รู้สึกได้ และบางครั้งสามารถสร้างความเสียหายได้บ้าง | 49,000 ครั้ง/ปี |
| 4.0-4.9 | เบา | ข้าวของในบ้านสั่นไหวชัดเจน สามารถสร้างความเสียหายได้ปานกลาง | 6,200 ครั้ง/ปี |
| 5.0-5.9 | ปานกลาง | สร้างความเสียหายยับเยินได้กับสิ่งก่อสร้างที่ไม่มั่นคง แต่กับสิ่งก่อสร้างที่มั่นคงนั้นไม่มีปัญหา | 800 ครั้ง/ปี |
| 6.0-6.9 | แรง | สร้างความเสียหายที่ค่อนข้างรุนแรงได้ในรัศมีประมาณ 80 กิโลเมตร | 120 ครั้ง/ปี |
| 7.0-7.9 | รุนแรง | สามารถสร้างความเสียหายรุนแรงในบริเวณกว้างกว่า | 18 ครั้ง/ปี |
| 8.0-8.9 | รุนแรงมาก | สร้างความเสียหายรุนแรงได้ในรัศมีเป็นร้อยกิโลเมตร | 1 ครั้ง/ปี |
| 9.0 ขึ้นไป | รุนแรงมาก | "ล้างผลาญ" ทุกสิ่งทุกอย่างในรัศมีเป็นพันกิโลเมตร | 1 ครั้ง/20 ปี |

แผ่นดินไหวครั้งรุนแรงที่สุดที่เคยเกิดขึ้น คือ แผ่นดินไหวในประเทศชิลี ที่เมืองวัลดิเวีย พ.ศ. 2503 ซึ่งสามารถวัดความรุนแรงได้ 9.5
ดูเพิ่ม

มาตราเมร์กัลลี
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  เช็กเกีย
มาตราเมร์กัลลี

มาตราเมร์กัลลี (อังกฤษ: Mercalli scale) เป็นมาตราสำหรับใช้กำหนดขั้นความรุนแรงของแผ่นดินไหว คิดค้นโดยจูเซปเป เมร์กัลลี (Giuseppe Mercalli) ผู้เชี่ยวชาญแผ่นดินไหวชาวอิตาลี เมื่อ พ.ศ. 2445 โดยแบ่งไว้ 10 อันดับ ต่อมาในปี พ.ศ. 2474 แฮร์รี โอ. วูด และแฟรงก์ นิวแมนน์ นักวิทยาแผ่นดินไหวชาวอเมริกันได้นำมาตราเมร์กัลลีมาปรับปรุงทำให้มาตรานี้เพิ่มเป็น 12 อันดับ เรียกว่า Modified Mercalli Intensity Scale อักษรย่อ MM ปัจจุบันมาตราเมร์กัลลีไม่ค่อยเป็นที่นิยม
ระดับความรุนแรงตามมาตราเมร์กัลลีเปรียบเทียบกับแมกนิจูดของแผ่นดินไหว

| --- | --- |
แมกนิจูด: มาตราเมร์กัลลี
1.0 - 3.0: I
3.0 - 3.9: II - III
4.0 - 4.9: IV - V
5.0 - 5.9: VI - VII
6.0 – 6.9: VII – X
7.0 – 9.9: VIII หรือสูงกว่า
10.0 หรือสูงกว่า: X หรือสูงกว่า
ดูเพิ่ม

มาตราริกเตอร์
มาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่น
มัสเกตเทียส์

| มัสเกตเทียส์ |
| --- | --- |
มัสเกตเทียส์ที่เวรี่ทีวีในปี พ.ศ. 2557
ข้อมูลพื้นฐาน
รู้จักในชื่อ: มัสคีเทียร์
ที่เกิด: จังหวัดเชียงใหม่ ประเทศไทย
แนวเพลง: ป็อปร็อก, ออลเทอร์นาทิฟเมทัล, มอเดิร์นร็อก
ช่วงปี: พ.ศ. 2550 – ปัจจุบัน
ค่ายเพลง: บีลีฟเรคคอร์ดส, วอตเดอะดั๊ก

สมาชิก: ชาครีย์ ลาภบุญเรือง (เท็น) ร้องนำ  สรรวิช หวานสนิท (ด๋อย) เบส  รวิน มิตรจิตรานนท์ (บิ๊ก) กีต้าร์  จุฑางกูร พรมอ่อน (ฮิม) กีตาร์  พชร คล้ายดวงแข (ก้อง) คีย์บอร์ด  อนุรักษ์ ครุธน้อย (โจ้) กลอง
อดีตสมาชิก: เอกพจน์ อิ่มสำราญ (โจ้) กลอง ภาคภูมิ นิ่มละมัย (ภู) กีต้าร์
มัสเกตเทียส์ (อังกฤษ: Musketeers, นิยมเรียก มัสคีเทียร์) เป็นกลุ่มดนตรีจากจังหวัดเชียงใหม่ ประเทศไทย ปัจจุบันประกอบด้วยสมาชิกหลักคือ เท็น ชาครีย์ ลาภบุญเรือง (นักร้องนำ), ด๋อย สรรวิช หวานสนิท (เบส) และบิ๊ก รวิน มิตรจิตรานนท์ (กีต้าร์) โดยทั้ง 3 คนเริ่มทำวงตั้งแต่ พ.ศ. 2547 ขณะที่ยังเป็นนักศึกษามหาวิทยาลัยเชียงใหม่ มีผลงานอัลบั้มชุดแรกคือ Left Right and Something วางแผงเมื่อ พฤศจิกายน พ.ศ. 2552 ที่มีเพลงฮิตอย่าง "แค่บางคำ", "ความทรงจำ", "ของขวัญ" "ไกล" หลังจากนั้นได้ออกอัลบั้มชุด Uprising มีเพลงอย่าง เพลง "Dancing" "อยากให้เธอลอง" "แค่คุณ" "นิทาน"
มัสเกตเทียส์ได้เริ่มรวมตัวกันซ้อมดนตรีหลังเลิกเรียนด้วยกันเป็นประจำ จากนั้นได้เริ่มประกวดตามเวทีต่าง ๆ เช่น Hunger Free Music Festival ได้รับรางวัล เนื้อเพลงยอดเยี่ยม รวมถึงรางวัลชมเชย จากงาน Believe Audition Day 2007 กระทั่งได้ทำเพลงของตัวเองและเซ็นสัญญากับค่าย บีลีฟเรคคอร์ดส ในที่สุด
ในปี พ.ศ. 2557 วงร้องเพลง "ใจความสำคัญ" ประกอบภาพยนตร์เรื่อง รักหมดแก้ว ซึ่งได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 24 แต่รางวัลตกเป็นของเพลง "ไม่ต่างกัน" ของทเวนตีไฟฟ์อาเวอส์จากภาพยนตร์เรื่อง คิดถึงวิทยา
ผลงาน > อัลบั้ม > Left Right and Something (2552)

พริบตา
แค่บางคำ
ปล่อย
ความทรงจำ
ไกล
ยาระบาย
อยู่ที่เธอ
แล้วเมื่อไหร่
ดีกว่านี้
ของขวัญ
Time Out
ผลงาน > อัลบั้ม > Uprising (2555)

Interlude
Dancing
หมื่นล้าน
แค่คุณ
อยากให้เธอลอง
นิทาน
งานเต้นรำ
เช้าวันจันทร์
ร้อนฝนหนาว
วัลลภ
แค่บางคำ (Klom-Mon Remix)
เพลง เพลง หนึ่ง (Demo Unreleased)
ผลงาน > อัลบั้ม > Day & Night (2560)

Day & Night
Time Machine
นาฬิกา
ฉันคนเดียวที่รู้
ปล่อยไว้อย่างนั้น
What's Happened
ยอม
ผลงาน > ซิงเกิล

ยินดี (Pleased) (พ.ศ. 2564)
พิจารณา (Consider) feat. Maiyarap (พ.ศ. 2565)
โรแมนติก (Romantic) feat. PUN (พ.ศ. 2566)
Sea (พ.ศ. 2567)
ผลงาน > เพลงประกอบภาพยนตร์/ซีรีส์

ใจความสำคัญ (ประกอบภาพยนตร์ รักหมดแก้ว)
ยิ่งรัก ยิ่งแกล้ง (ประกอบภาพยนตร์ สาระแน โอเซกไก)
Erotic Movie (ร่วมกับ มารี เออเจนี เลอเลย์, ประกอบซีรีส์ The Outing ทริปซ่อนชู้)
ผลงาน > เพลงอื่น ๆ

"อย่าพูดเลย" (ต้นฉบับ: แร็พเตอร์) (โปรเจกต์ RS Music X)
มาราสมัส

| มาราสมัส (Marasmus) |
| --- | --- |
เด็กชาวอินเดียขาดอาหารจนเป็นมาราสมัส
บัญชีจำแนกและลิงก์ไปภายนอก
ICD-10: E41-E42
ICD-9: 261
DiseasesDB: 7826
eMedicine: ped/164
MeSH: D011502
มาราสมัส (อังกฤษ: marasmus) เป็นภาวะทุพโภชนาการอย่างหนึ่ง มีลักษณะเฉพาะคือขาดพลังงานเป็นสำคัญ ผู้ป่วยมักมีลักษณะผอมหนังหุ้มกระดูก ส่วนใหญ่เกิดในผู้ป่วยเด็กอายุน้อยกว่า 1 ปี ในขณะที่ควาชิโอร์กอร์ซึ่งเป็นภาวะทุพโภชนาการอีกแบบนั้นมักเกิดในผู้ป่วยเด็กอายุมากกว่า 18 เดือน และมีลักษณะของการขาดโปรตีนเป็นสำคัญ มักทำให้บวมน้ำ พยากรณ์โรคของมาราสมัสค่อนข้างดีกว่าควาชิโอร์กอร์
คำว่า มาราสมัส (marasmus) มาจากภาษากรีก μαρασμός marasmos "consumption" (การใช้ไป)
มายเฮริทิจ

32°1′18.02″N 34°51′33.13″E﻿ / ﻿32.0216722°N 34.8592028°E﻿ / 32.0216722; 34.8592028
สำนักงาน MyHeritage ในอิสราเอล
มายเฮริทิจ (อังกฤษ: MyHeritage) เป็นเว็บไซต์สำหรับค้นหา แบ่งปันและรักษาประวัติครอบครัว ซึ่งให้แพลตฟอร์มออนไลน์ โมบายล์และซอฟต์แวร์แก่ผู้ใช้ทั่โลก ผู้ใช้สามารถสร้างผังตระกูลออนไลน์ของตนได้ ค้นหาบรรพบุรุษในบันทึกประวัติศาสตร์หลายพันล้านชิ้น แบ่งปันและรักษารูปถ่ายและวิดีทัศน์ขณะค้นหาและเชื่อมต่อญาติใหม่
แหล่งข้อมูลอื่น

MyHeritage  (ไทย)
Blog
Facebook
Twitter
มาริโอ โลเปซ

| มาริโอ โลเปซ |
| --- | --- |
มาริโอ โลเปซ ในปี ค.ศ. 2016
เกิด: มาริโอ โลเปซ จูเนียร์  (1973-10-10) 10 ตุลาคม ค.ศ. 1973 (51 ปี) แซนดีเอโก รัฐแคลิฟอร์เนีย สหรัฐ
อาชีพ: นักแสดง พิธีกร
ปีปฏิบัติงาน: 1984-ปัจจุบัน
คู่สมรส: Ali Landry (สมรส 2004; 2004) Courtney Mazza  (สมรส 2012)
บุตร: 3
เว็บไซต์: http://www.mariolopez.net
มาริโอ โลเปซ จูเนียร์ (อังกฤษ: Mario Lopez Jr.; เกิดวันที่ 10 ตุลาคม ค.ศ. 1973) เป็นนักแสดงและพิธีกรชาวอเมริกันที่มีผลงานซีรีส์ทางโทรทัศน์และภาพยนตร์รวมถึงละครบรอดเวย์หลายเรื่อง เขาเป็นที่รู้จักดีในบท เอ.ซี. สเลเตอร์ ในละครซิตคอมเรื่อง Saved By The Bell
มายเซนต์เฮเลนาไอแลนด์

| --- | --- |
เพลงชาติของ เซนต์เฮเลนา
เนื้อร้อง: เดฟ มิตเชล, 1975
ทำนอง: เดฟ มิตเชล, 1975
มายเซนต์เฮเลนาไอแลนด์ (อังกฤษ: My Saint Helena Island; แปลว่า เกาะเซนต์เฮเลนาของฉัน) เป็นเพลงประจำภูมิภาค (อย่างไม่เป็นทางการ) ของดินแดนเซนต์เฮเลนา เนื้อร้องประพันธ์โดยเดฟ มิตเชล (Dave Mitchell) ใน ค.ศ. 1975 หลังจากการชักชวนจากชาวเซนต์เฮเลนา ในฐานะที่เป็นดินแดนโพ้นทะเลของสหราชอณาจักร และมีเพลงชาติอย่างเป็นทางการคือ "ก็อดเซฟเดอะควีน"
เนื้อร้อง

| เนื้อร้องภาษาอังกฤษ | คำแปลภาษาไทย |
| --- | --- |
My heart is drifting southward  To my home down in the sea   It's the isle of St. Helena   Where my loved ones wait for me   Long since I left it  But I'll soon be going home  To my St. Helena island  And swear I'll never roam    Diamonds they are pretty  So is your fancy cars  But St. Helena island  Is prettier by far  All the wonders of this world  I'm told they number seven  But St. Helena Island  Is the nearest one to heaven    Diamonds they are pretty  So is your fancy cars  But St. Helena island  Is prettier by far  Someday if the Lord above  Comes out of heaven's gate  I'm sure He'll pick St. Helena   And use it as His place: หัวใจของฉันล่องลอยไปทางตอนใต้  สู่บ้านของฉันบนท้องทะเล  นี่คืออหมู่เกาะเซนต์เฮเลนา  ซึ่งผู้คนที่รักฉันรออยู๋  ห่างหายไปนาน  แต่อีกไม่นานฉันจะกลับบ้าน  ไปยังเกาะเซนต์เฮเลนาของฉัน  และขอสาบานว่าจะไม่เที่ยวเตร่    เพชรเม็ดงาม  รถที่ถูกประดับก็เช่นกัน  แต่เกาะเซนต์เฮเลนา  งดงามเลื่องลือ  สิ่งมหัศจรรย์ของโลกนี้  ฉันบอกว่าหมายเลขเจ็ดของพวกเขา  แต่เซนต์เฮเลนา  เป็นผู้ใกล้ชิดสวรรค์ที่สุด    เพชรเม็ดงาม  รถที่ถูกประดับก็เช่นกัน  แต่เกาะเซนต์เฮเลนา  งดงามเลื่องลือ  สักวันหนึ่งถ้าพระเจ้าจากเบื้องบน  ออกมาจากประตูสวรรค์  ฉันแน่ใจว่าท่านละเลือดเซนต์เฮเลนา  และใช้เป็นที่ประทับของพระองค์
แหล่งข้อมูล

"Our national song, 'My St Helena Island'"